Будзь ты кіргізам, казахам, армянінам, рускім або беларусам, пасля прачытання яго кніг ты ўсвядоміш агульную гісторыю, бо пакуты і дабрабыт аднолькава не маюць нацыянальнай прыналежнасці. Вялікая Айчынная вайна, лікбез, ГУЛАГ, адліга — кожны народ, кожная сям’я, усе грамадзяне Савецкага Саюза гэта ведаюць. У кнігах Айтматава так пададзены гэтыя тэмы, што пасля прачытання застаецца ўражанне, быццам ён слухаў аповеды членаў маёй сям’і. Але гэта не так: Айтматаў слухаў гісторыі ўсяго савецкага народа, ды і сам быў сведкам шмат якіх падзей.